Source: http://monitorulneamt.ro/in-liga-nationala-primul-meci-acasa/
Timestamp: 2018-12-11 21:18:36+00:00

Document:
În Liga Naţională, primul meci acasă | Monitorul de Neamț și Roman
marți, 11 decembrie 2018 - 18:59:31
Acasă Actualitate În Liga Naţională, primul meci acasă
În Liga Naţională, primul meci acasă
■ CSM Roman va evolua duminică, 9 septembrie, de la ora 11, acasă, cu SCM Gloria Buzău ■ ambele formaţii vin după înfrîngeri în runda inaugurală a campionatului ■
Iubitorii sportului din municipiul Roman vor avea ocazia, duminică, 9 septembrie, să îşi vadă favoritele, pe fetele de la Clubul Sportiv Municipal (CSM), evoluînd în prima etapă de acasă, în stagiunea 2018-2019 a campionatului Ligii Naţionale – Liga Florilor. Adversară va fi gruparea nou-promovată, SCM Gloria Buzău, partida urmînd să înceapă de la ora 11, fiind transmisă şi în direct, online, de către roman24.ro. Meciul, parte a rundei a II-a a Ligii Naţionale de Handbal Feminin – Liga Florilor va fi arbitrat de brigada Alexandru Niţişor (VL) / Alin Stamatoiu (B), iar observator va fi Valter Dăncescu din Bucureşti. Fetele de la Gloria vin după o înfrîngere în propriul fief, în debutul stagiunii, cu scorul de 14-24 (6-10), în compania lui SCM Râmnicu Vâlcea, în vreme ce elevele anrenorilor Cornel Bădulescu şi Viorel Lazăr, de la CSM Roman, au capotat în deplasare la CS Gloria 2018 Bistriţa Năsăud, rezultat: 30-25 (18- 14). Aşadar, este de aşteptat, din nou, un duel cît se poate de interesant în Sala Sporturilor din Roman, mai ales că adversarele se cunosc destul de bine. Cu toate că Buzăul abia a promovat, are în lot handbaliste cu experienţă şi chiar a participat, în a doua parte a lunii august, la Trofeul Roman Muşat, ţinut la malul Moldovei. Atunci, gazdele au reuşit să ţină distincţia principală acasă, după un egal şi o victorie în faţa celor de la Buzău. Din punct de vedere al valorii lotului, Romanul ar părea să aibă prima şansă în întrecerea de duminica aceasta, cu toate că a realizat numeroase transferuri. Este clar şi fapul că, în campionat se joacă altceva faţă de turneele amicale. CSM nu are probleme majore, din cauza accidentărilor şi doreşte să ia toate punctele puse în joc. Conducerea grupării de la malul Moldovei speră că Sala Sporturilor va fi din nou plină, mai ales că au fost vîndute şi cam toate abonamentele pentru turul de campionat. Preţul a rămas neschimbat faţă de returul ediţiei 2017- 2018, adică de 50 de lei. Lotul echipei de handbal CSM Roman pentru sezonul competiţional 2018-2019: Carmen Stoleru (C), Viktoriia Tymoshenkova, Ana Maria Mîrca-Olariu, Monica Elena Rusu, portari; Raluca Iuliana Agrigoroaie, Oana Alina Chitacu, Daniela Corban, Roxana Diana Cîrjan, Alina Florentina Gheorghe, Irina Ivan, Elena Carmina Manea, Anca Georgiana Polocoşer, Greta Ionela Simion (Dinu), Ana Maria Simion, Elena Daniela Todor, Yulia Khavronina, Roxana Ureniuc. Staff: antrenor principal, Corneliu Bădulescu; antrenor secund, Viorel Lazar; maseur, Constantin Ignea. În cadrul acestei a II-a etape a Ligii Florilor, în cursul zilei de sîmbătă, 8 august, a fost programat meciul dintre CSU Cluj Napoca şi CSM Slatina, duminică umînd să fie disputate duelurile: CSM Roman – SCM Gloria Buzău, CSM Galaţi – HC Zalău, HC Dunărea Brăila – CS Minaur Baia Mare, ASC Corona 2010 Braşov – CSM Bucureşti, CS Măgura Cisnădie – CS Gloria 2018 Bistriţa Năsăud şi SCM Râmnicu Vâlcea – SCM Craiova.
Articolul precedentDumnezeu sa o odihneasca pe matusa ONU V. ILEANA (1931 Preutesti- 2018 Timisesti)
Articolul următorCeahlăul – Oţelul, o nouă eră a derby-urilor moldave

References: CSM 
 CSM 
 CSM 
 CSM 
 CSM 
 CSM 
 CSM 
 CSM